Пры гэтым беларускія сельгаспрадпрыемствы атрымліваюць самыя танныя рублёвыя крэдыты. Аднак гэта слаба дапамагае ў паляпшэнні разлікаў. Аграрыі стабільна трапляюць у пералік самых таксічных даўжнікоў краіны. Фінансавыя вынікі сельгаспадаркі таксама не выдзяляюцца. За 11 месяцаў 2018 года рэнтабельнасць пры канчатковым выніку без дзяржпадтрымання звалілася да мізэрных 0,3 % (у 2017 годзе было 2 %). Страты арганізацыяў сельскай гаспадаркі без дзяржпадтрымання выраслі на 45 % да 450,1 мільёнаў рублёў.